Genre: Opinion/Argumentation

Bankrot lahko za pogumne ljudi pomeni začetek česa novega, boljšega, uspešnejšega in srečnejšega. <p/> Bankrot podjetja ali posameznika pa ne pomeni propada. Nasprotno. Za pogumne lahko pomeni začetek česa novega, boljšega, uspešnejšega in srečnejšega. <p/> Zase trdim, da sem še vedno bogat. Bogastvo je družina, so zdravi otroci in osebno zdravje. Je zadovoljstvo s tem, kar imamo in je sreča ob vsakdanjih radostih in težavah. Je vizija, cilj in upanje ter borba za vse tisto, kar imamo radi. <p/> Premoženje podjetja ali tudi posameznika ni nujno tudi bogastvo. <p/> Premoženje podjetja ali tudi posameznika ni nujno tudi bogastvo. Premoženje je skrb, je obveza, da se premoženje veča ali vsaj ohranja vrednost. Je neprestana obveznost do zaposlenih, države in drugih. Zahteva vsakodnevno skrb za gospodarno in učinkovito izrabo ter ustvarjanje dodane vrednosti, iz katere dobivajo denar za življenje zaposleni. Zaradi tega in predvsem zaradi tega zaslužijo lastniki in direktorji premoženja posebno spoštovanje. Žal v Sloveniji nismo na takšni duhovni stopnji razvitosti družbenih odnosov in vrednot, da bi to razumeli. Ljudje prepogosto zmotno mislijo, da premoženje ljudi osrečuje. Napačno menijo, da ljudje, ki izgubijo premoženje, izgubijo tudi srečo. <p/> Mnogi pa šele takrat najdejo srečo oziroma se je zavedo. Šele tedaj spoznajo, da obstajajo tudi druge stvari, kot je le zadovoljstvo ob upravljanju premoženja in podjetja. <p/> Tudi zaradi teh spoznanj je moja bolečina ob brodolomu podjetja znosnejša. Ne nazadnje je premoženje le vir dohodkov lastnikov in zaposlenih za potrebe življenja. Če iz kakršnihkoli razlogov to premoženje ne daje več dovolj dohodkov za preživljanje, ga je treba prestrukturirati oziroma mu spremeniti namembnost.